Text file: 8610.txt
author: dzejdzej
downvotes: 3
end consideration date: 2017-10-16
id: '8610'
number comments: 7
number views: 2406
proposal type: Odziv pristojnega organa
response: "Odziv Ministrstva za infrastrukturo\nVozila s prednostjo in vozila za spremstvo\
  \ so glede na dolo\u010Dbo prvega odstavka 101. \u010Dlena Zakona o pravilih cestnega\
  \ prometa (Uradni list RS, \u0161t. 82/13 \u2013 uradno pre\u010Di\u0161\u010Deno\
  \ besedilo, 68/16 in 54/17) vozila, na katerih se za izvr\u0161itev dolo\u010Denih\
  \ nujnih nalog uporabljajo posebni svetlobni in zvo\u010Dni znaki.\nZakon o pravilih\
  \ cestnega prometa nadalje dolo\u010Da kako morajo ravnati vozniki in drugi udele\u017E\
  enci cestnega prometa, ne dolo\u010Da pa prioritete med vozili, ki uporabljajo posebne\
  \ svetlobne in zvo\u010Dne znake. Tretji odstavek 101. \u010Dlena namre\u010D dolo\u010D\
  a, da voznikom vozil s prednostjo, vozil za spremstvo in vozil v spremstvu ni treba\
  \ upo\u0161tevati prometnih pravil in prometne signalizacije, vendar morajo voziti\
  \ na tak na\u010Din in s tak\u0161no hitrostjo, da ves \u010Das obvladujejo vozilo\
  \ in da ne ogro\u017Eajo drugih udele\u017Eencev cestnega prometa ali njihovega\
  \ premo\u017Eenja.   \nOdziv Ministrstva za notranje zadeve\nZakon o pravilih cestnega\
  \ prometa (Uradni list RS, \u0161t. 82/13 \u2013 uradno pre\u010Di\u0161\u010Deno\
  \ besedilo, 68/16 in 54/17; ZPrCP) v 101. \u010Dlenu med drugim dolo\u010Da kaj\
  \ so vozila s prednostjo in vozila za spremstvo, kak\u0161ni so posebni svetlobni\
  \ in zvo\u010Dni znaki na vozilu s prednostjo in vozilu za spremstvo ter pomen posebnih\
  \ svetlobnih in zvo\u010Dnih znakov oz. obveznosti udele\u017Eencev cestnega prometa\
  \ ob sre\u010Danju z vozilom s prednostjo ali z vozilom za spremstvo.\nTako tretji\
  \ odstavek omenjenega \u010Dlena dolo\u010Da:  \xBBPomen posebnih svetlobnih in\
  \ zvo\u010Dnih znakov:\nmodra svetilka: udele\u017Eenci cestnega prometa morajo\
  \ takoj dati prosto pot vozilu, ki daje tak znak. Vozniki se morajo z vozili umakniti\
  \ k robu vozi\u0161\u010Da, \u010De je zaradi neovirane vo\u017Enje vozila s prednostjo\
  \ potrebno, morajo ustaviti ob robu ali zunaj vozi\u0161\u010Da, drugi udele\u017E\
  enci cestnega prometa se morajo umakniti z vozi\u0161\u010Da;\nmodra svetilka in\
  \ svetlobna tabla: voznik mora postopno zmanj\u0161ati hitrost in ravnati po odredbi,\
  \ izpisani na svetlobni tabli;\nmodra svetilka in kratek zvo\u010Dni znak s sireno:\
  \ voznik, za katerim vozi policijsko vozilo, ki daje tak znak, mora postopno zmanj\u0161\
  ati hitrost in ustaviti ob robu ali zunaj vozi\u0161\u010Da. Voznik in potniki ne\
  \ smejo izstopiti iz oziroma z vozila, dokler jim policist tega ne dovoli;\nrde\u010D\
  a in modra svetilka: vozniki morajo takoj ustaviti vozila, drugi udele\u017Eenci\
  \ cestnega prometa se morajo takoj umakniti z vozi\u0161\u010Da, in dati vozilu,\
  \ ki daje tak znak, in vozilu oziroma vozilom, ki ga spremlja, prosto pot. Vozniki\
  \ morajo ustaviti vozila ob robu ali zunaj vozi\u0161\u010Da. Vo\u017Enjo smejo\
  \ nadaljevati \u0161ele, ko odpelje mimo vozilo, vozili oziroma vsa vozila v koloni,\
  \ vklju\u010Dno z zaklju\u010Dnim vozilom, ki daje znake z rde\u010Do in modro svetilko.\xAB\
  \nNa podlagi navedenih zakonskih dolo\u010Db morajo vozniki (tudi vozniki vozil\
  \ s prednostjo) ustaviti vozila, drugi udele\u017Eenci cestnega prometa pa se morajo\
  \ takoj umakniti z vozi\u0161\u010Da, in dati prednost vozilom za spremstvo. Poudariti\
  \ je potrebno, da v teh primerih ni na prvem mestu vpra\u0161anje, kdo ima prednost\
  \ pred kom, temve\u010D varnost dolo\u010Denih varovanih oseb, ki jo skladno z Zakonom\
  \ o nalogah in pooblastilih policije (Uradni list RS, \u0161t. 15/13 s spremembami)\
  \ in Uredbo o varovanju dolo\u010Denih oseb, prostorov, objektov in okoli\u0161\
  ev objektov, ki jih varuje policija (Uradni list RS, \u0161t. 63/13), zagotavlja\
  \ Policija. Ravno dol\u017Enost drugih voznikov, da se z vozi\u0161\u010Da umaknejo\
  \ in ustavijo vozilo, predstavlja temeljni pogoj, da voznik ne bo uporabil vozilo\
  \ kot sredstvo napada na varovano kolono, v kateri potuje dolo\u010Dena varovana\
  \ oseba. Domnevamo, da ste tudi sami seznanjeni, da so se vozila zelo pogosto uporabljala\
  \ kot sredstvo za napad na civilno prebivalstvo in tudi na dolo\u010Dene varovane\
  \ objekte in osebe. Posebno kategorijo dolo\u010Denih varovanih oseb predstavljajo\
  \ tuje varovane osebe, saj je vsaka dr\u017Eava gostiteljica \u0161e posebej dol\u017E\
  na zagotoviti njeno varnost. K temu nas zavezuje tudi mednarodna Konvencija o prepre\u010D\
  evanju in kaznovanju kaznivih dejanj zoper osebe pod mednarodno za\u0161\u010Dito,\
  \ v\u0161tev\u0161i diplomatske agente (New York, 14. 12. 1973).\nV dosedanji praksi\
  \ nismo zaznali te\u017Eav, ki bi jih povzro\u010Dala navedena ureditev glede prednosti\
  \ voznikov vozil s prednostjo in voznikov vozil za spremstvo. Prav tako dana\u0161\
  nja prometna infrastruktura omogo\u010Da, da se vozila z razli\u010Dnimi prednostmi\
  \ v prometu izognejo vo\u017Enji po isti cestni trasi (obvozi), saj policija, ko\
  \ ve, da lahko zaradi izvajanja varnostnih nalog pride do zastojev na dolo\u010D\
  eni trasi potovanja, o tem pravo\u010Dasno obvesti javnost, ostalim intervencijskim\
  \ vozilom pa se lahko po predhodni najavi tudi izjemoma dovoli vo\u017Enjo po zaprtih\
  \ cestnih trasah.\nTak\u0161no ureditev prednosti v cestnem prometu imajo zakonsko\
  \ urejene tudi druge dr\u017Eave v EU in svetu, zato smo mnenja, da omenjeni predlog,\
  \ ki je bil poslan na portal Predlagam.vladi.si, ni primeren za nadaljnjo obravnavo\
  \ ter da na omenjenem podro\u010Dju niso potrebne spremembe zakonodaje."
response date: 2017-11-24
response due date: null
sent date: 2017-09-25
title: Sprememba prioritet pri vozilih z prednostjo
upvotes: 24
url: https://predlagam.vladi.si/predlog/8610
